stanford-oval/wikipedia huggingface dataset:
אנדי דיק
הערות שוליים

↑  Tapp, Tom (May 11, 2022). Andy Dick Arrested While On YouTuber’s Livestream, Faces Felony Sexual Assault Charges. Deadline Hollywood, retrieved May 12, 2022
| --- | --- |
בקרת זהויות :  NLI: 987007409280605171  PLWABN: 9810683221305606  BnF: cb141718076 (data)  GND: 1061651460  ISNI: 0000 0000 7840 0793  LCCN: no98118490  MusicBrainz: 2a18326b-450d-4fe0-907c-6d93521e88c1  NKC: xx0219229  SNAC: w64b6cmd  VIAF: 11930698   WorldCat (עם VIAF): 11930698 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
אלכסנדר ויקטורנקו

| --- | --- |

 לידה:  29 במרץ 1947 כפר בקזחסטן הסובייטית
 פטירה:  10 באוגוסט 2023 (בגיל 76)
 מידע כללי
 בשירות:  קוסמונאוט בשירות תוכנית החלל הסובייטית ורוסקוסמוס
 לאום:  ברית המועצות ברית המועצות/רוסיה רוסיה
 השכלה:  Orenburg Military Aviation Piloting High School (1969) 
 עיסוקים נוספים:  טייס קרב
 תקופת השירות:  1978–1992 (כ־14 שנים)
 דרגה:  קולונל
 זמן שהייה בחלל:  489 ימים, 1 שעות, 35 דקות
 מספר פעילות חוץ-רכבית:  6
 זמן שהייה בפעילות חוץ-רכבית:  19 שעות, 39 דקות
 משימות
 סויוז TM-3, סויוז TM-8, סויוז TM-14, סויוז TM-20
 עיטורים
      
 
אלכסנדר סטפנוביץ' ויקטורנקו (ברוסית: Александр Степанович Викторенко;‏ 29 במרץ 1947 – 10 באוגוסט 2023) היה קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.
ביוגרפיה

אלכסנדר ויקטורנקו נולד בכפר בקזחסטן הסובייטית. לאחר סיום בית הספר הוא התחיל לימודים בבית הספר של חיל האוויר הסובייטי באורנבורג ולאחר סיומו בשנת 1969 המשיך בשרות בחיל האוויר הסובייטי ביחידות שהיו כפופות לצי הבלטי.
בשנת 1978 נכלל ביחידת הקוסמונאוטים. בשנת 1979 כתוצאה מטעות אנוש הוא קיבל מכת חשמל והיה ללא הכרה כ-17 שעות. בסופו של דבר הוא השתקם והמשיך בהכנות לטיסות. במהלך השנים הוא היה חבר צוות גיבוי של מספר משימות חלל.
בשנת 1987 אלכסנדר ויקטורנקו שוגר לחלל בחללית סויוז TM-3 כמפקד צוות לצד אלכסנדר אלכסנדרוב ומוחמד פארס. הם התחברו לתחנת החלל מיר וביצעו מספר ניסויים. החללית חזרה לכדור הארץ לאחר ביקור קצר.
בשנת 1989 אלכסנדר ויקטורנקו שוגר לחלל בחללית סויוז TM-8 לצד אלכסנדר סרברוב. הם התחברו לתחנת החלל מיר ובכך החלה פעילות של משלחת מס' 5. הם ביצעו מספר מחקרים לרבות פעילות חוץ רכבית וקליטת מדודול חדש של תחנת החלל. אלכסנדר ויקטורנקו חזר לכדור הארץ לאחר 166 ימים.
בשנת 1992 אלכסנדר ויקטורנקו שוגר לחלל בחללית סויוז TM-14 לצד אלכסנדר קאלרי וקלאוס דיטריך פאלדה. הם התחברו לתחנת החלל מיר ומשלחת מס' 11 לתחנת החלל מיר בפיקוד ויקטורנקו החלה בפעילותה. הם ביצעו מספר מחקרים לרבות פעילות חוץ רכבית. אלכסנדר ויקטורנקו חזר לכדור הארץ לאחר 145 ימים.
בשנת 1994 אלכסנדר ויקטורנקו שוגר לחלל בחללית סויוז TM-20 לצד ילנה קונדקובה ואולף מרבולד. הם התחברו לתחנת החלל מיר. בתחנת החלל כבר פעלה משלחת מס' 16 בפיקוד יורי מלנצ'נקו. לאחר ביצוע חפיפה וקיטורנקו וצוותו של משלחת מס' 17 החלו בביצוע תוכנית שכללה מספר מחקרים לרבות פעילות חוץ רכבית. אלכסנדר ויקטורנקו חזר לכדור הארץ לאחר 169 ימים.
בשנת 1997 אלכסנדר ויקטורנקו עזב את יחידת הקוסמונאוטים.
נפטר ב-10 באוגוסט 2023 ונטמן בבית העלמין הצבאי הפדרלי להנצחה.
אנורתיט

| --- | --- |

 תכונות המינרל
 הרכב כימי:  CaAl2Si2O8
 מערך קריסטלוגרפי:  טריקליני
 צורת הגביש:  גבישים דמויי תיבה. לגביש הטיפוסי חתך מלבני או ריבועי. גבישים תאומים נפוצים מאוד באנורתיט. לעיתים נוצרים גבישים מסיביים.
 צבע:  לבן, אפור או חסר־צבע, אך לעיתים מוצאים בו גוונים חלשים של צבעים אחרים.
 ברק:  זגוגי עד עמום עקב בליה. פנינתי על משטחי פצילות.
 שקיפות:  שקוף למחצה עד אטום (לעיתים רחוקות שקוף)
 פצילות:  מושלמת במישור אחד וטובה במישור השני. יוצרת מנסרות של זווית ישרה
 שבירה:  דמוית קונכייה
 קשיות:  6-6.5 בסולם מוס
 משקל סגולי:  2.76
 שרטוט:  לבן
 מינרלים נלווים:  ביוטיט, אוגיט, הורנבלנדה ופירוקסן
אנורתיט (מיוונית "לא ישר", בהתייחסות לגבישים המשופעים שלו) הוא מינרל סיליקטי.
האנורתיט, מינרל נדיר יחסית, הוא סוג של  פְּלַגְיוֹקְלז (מיוונית "שבירה נטויה", סוג של פצלת השדה). הפלגיוקלז הוא  שורת מינרלים איזומורפית, כלומר שורה של תרכובות אנלוגיות בהרכבן, מקבוצת הפלדספטים (פצלות השדה), המתחילה באלביט ומסתיימת באנורתיט. בשורת בואן מצוי האנורתיט כמינרל הראשון מבין סדרת המינרלים של הפלגיוקלז המתגבש מתוך מגמה מתקררת, ולכן הוא מצוי בסלעים המתגבשים ראשונים, כלומר הסלעים הבסיסיים כדוגמת הגברו והבזלת. מקומות בהם מוצאים את האנורתיט הם, לדוגמה, מחוז לייק בקליפורניה והר סומה באיטליה.
האנורתיט שייך לקבוצת המינרלים הטקטוסיליקטים - סיליקטים במבנה מרחבי. כלומר, הוא בנוי מרשת תלת־ממדית של ארבעה טטרהדרונים בדומה לקוורץ, אלא שבשניים מהטטרהדרונים מוחלף הצורן הארבע־ערכי באלומיניום שהוא תלת־ערכי, ולכן נוסף לסריג פיצוי חשמלי בדמות קטיון סידן דו־ערכי.
סלעי אנורתוזיט המצויים בהר הלבן במערב גרינלנד מכילים אחוז גבוה של אנורטיט ולכן נחשבים לחומר גלם מצוין להפקת אלומיניום.
אנדי ואן דר מיידה

אנדי ואן דר מיידה (בהולנדית: Andy van der Meyde; נולד ב-30 בספטמבר 1979) הוא כדורגלן עבר הולנדי, ששיחק כקשר התקפי. היה שחקן כנף ימין עם יכולת לשחק כקשר כנף גם בשמאל.
קריירת מועדונים

הוא החל את קריירת הכדורגל כאשר חתם כשחקן נוער בקבוצת האקדמיה של אייאקס אמסטרדם ההולנדית וערך את הופעת הבכורה בגיל 18 בקבוצה הבוגרת, בניצחון 0–1 על טוונטה אנסחדה ב-12 בנובמבר 1997. בשנת 1999, עבר לשחק בהרכב הראשון כמושאל אצל טוונטה. ואן דר מיידה פתח במדי טוונטה 32 פעמים מתוך 34 מחזורים בליגה ההולנדית הראשונה וכן כבש צמד שערים.
לאחר מכן שב בעונת 2000/01 לאייאקס, שם ערך 86 הופעות בליגה הבכירה במשך שלוש עונות ושותף גם במשחקי ליגת האלופות.
בשנת 2003, לאחר שכבש 11 שערים במשך העונה, נרכש על ידי מועדון הכדורגל אינטר מילאנו בסכום של 4 מיליון אירו. הוא ערך 15 הופעות במדי הקבוצה באותה עונה.
לאחר 29 הופעות בשתי עונות במדי אינטר בעונת 2004/05, הוא שוחרר מהקבוצה. לאחר שמועות רבות באשר לעתידו המקצועי, והתעניינות של מונקו וטוטנהאם הוטספר, סיכם ב-31 באוגוסט 2005 במועדון האנגלי אברטון תמורת 2 מיליון אירו.
בקיץ 2006, היה מוטל בספק עתידו בקבוצה, כאשר ערך רק 11 הופעות בעונתו הראשונה במדיה, בנוסף לטענת כלפיו על נטייה לשתיית אלכוהול ופציעות מרובות. הוא הכחיש כל קשר לטיעונים והודיע ביוני 2006 כי הוא מעוניין להמשיך באברטון עונה נוספת והצהיר על אהבתו לכדורגל האנגלי.
ב-18 באוגוסט, ואן דר מיידה הושעה בעקבות "התנהגות בלתי הולמת" לאחר שלא נכח במספר ימי אימון ונקנס ב-50,000 אירו.
במרץ 2010 עבר לתקופה קצרה לשחק בשורותיה של פ.ס.וו. איינדהובן ההולנדית. ב-23 באפריל ערך את הופעת הבכורה בניצחון 0–3 במשחק הידידות מול ונלו.
בסוף חודש פברואר 2011, כשהוא בן 31, הודיע על פרישה מכדורגל. הוא חזר בו בחודש דצמבר והצטרף לקבוצת WKE מהליגה השלישית בהולנד עד לסיום העונה, בה פרש סופית מכדורגל.
נבחרת הולנד

בשנת 2000, הוזמן לסגל נבחרת הולנד בכדורגל על ידי המאמן דיק אדבוקאט. הוא ערך את הופעת הבכורה במדים הלאומיים במשחק מול נבחרת ארצות הברית בכדורגל במאי 2002 שהסתיים בניצחון 0–2.
בקיץ 2004, הגיע עם הנבחרת לחצי גמר יורו 2004, שם הפסידה הנבחרת לפורטוגל.
לאחר הטורניר, נבחר מרקו ואן באסטן לאימון הנבחרת וזה לא זימן את ואן דר מיידה לסגל הבכיר.
חיים אישיים

ואן דר מיידה מתגורר באמסטרדם, הוא גרוש ולו שתי ילדות. בנובמבר 2012 קיים סדרה של ראיונות בהם התוודה כי במהלך הקריירה שלו בתור כדורגלן הייתה לו בעיה של אלכוהוליזם. בזמן שהיה שחקן באברטון הוא הצטרף לתוכנית גמילה של שישה חודשים שלא צלחה ואחריה חזר לאלכוהוליזם.
אירוויזיון הילדים 2015

| --- | --- |
 סלוגן התחרות: "‎#Discover" (#גלה)
 מספר התחרות:  13
 גמר:  21 בנובמבר 2015
 מנחים:  פולי ג'נובה
 רשת השידור המפיקה:  בולגריה BNT
 מיקום האירוע:  בולגריה סופיה, בולגריה
 המפקח על התחרות:  ולדיסלב יעקובלב מרוסיה
 השיר הזוכה:  מלטה מלטה - "Not my soul" בביצוע דסטיני צ'וקוניארה
 שיטת הניקוד:  הענקת 12 נקודות בהתחלה לכל המשתתפים ואחר כך חבר שופטים של ילדים ולאחר מכן כל מדינה נותנת 1 - 8, 10 ו-12, לפי 50% קהל ו-50% שופטים.
 מספר משתתפות:  17
 מדינות שמשתתפות לראשונה:  אוסטרליה אוסטרליה אירלנד אירלנד
 מדינות שחוזרות לאחר פרישה:  אלבניה אלבניה מקדוניה מקדוניה
 מדינות שפרשו מהתחרות:  קפריסין קפריסין קרואטיה קרואטיה שוודיה שוודיה
 מופעי פתיחה/ביניים:  קריסיה טודורובה (עם חסן ואיברהים), וינזנזו קאנטיולו, פולי ג'נובה
 המדינות המשתתפות
 
   מדינות שהשתתפו בתחרות   מדינות שהשתתפו בעבר, אך לא בשנה זו
 → אירוויזיון הילדים 2014 אירוויזיון הילדים 2016 ← 
 
תחרות הזמר אירוויזיון הילדים 2015 היא תחרות השירים לילדים ה-13 של רשת השידור "אירוויזיון" מטעם איגוד השידור האירופי. התחרות התקיימה בארנה ארמייץ הנמצא בסופיה בירת בולגריה שנבחרה על ידי איגוד השידור האירופי (EBU) לאחר שהמדינה שניצחה בתחרות אירוויזיון הילדים 2014, איטליה, ויתרה על אירוח התחרות. שבע עשרה מדינות השתתפו בתחרות דבר המביא תחרות זו להיות הגדולה ביותר מאז 2007 כאשר רק התחרות ב-2004 הייתה גדולה ממנה והתחרות ב-2007 הייתה בגודל זהה לה.
מלטה וארמניה שברו את שיא הנקודות למדינה בתחרות וסלובניה שברה את שיא הנקודות למדינה ללא קבלת 12 נקודות.
המדינה המארחת

לאחר שאיטליה סרבה לארח את התחרות בשל אי יכולת ערוץ הילדים האיטלקי Rai Gulp להפיק ולשדר שם את אירוויזיון הילדים נפתחה למדינות האחרות האופציה להציע עצמן כמארחות ולבסוף לשלב הסופי הגיעו מלטה ובולגריה. בולגריה (שחזרה להשתתף בתחרות הקודמת ב-2014 לאחר מספר שנות פרישה והגיעה למקום השני בתחרות) נבחרה בשל רצון רב לארח. ובנוסף מלטה אירחה בשנה שעברה ובניגוד לאירוויזיון למוזיקאים צעירים באירוויזיון הילדים יש העדפה להחלפת המדינה המארחת בכל שנה.
המדינה המארחת > התמודדויות על האירוח

| עיר | אולם | מקומות | הערות |
| --- | --- | --- | --- |
| סופיה | ארנה ארמייץ | 17,000 | האולם הגדול ביותר בסופיה |
| פלובדיב | רייסקורס | 6,800 | נפתח ב-30 באוגוסט 2015 ומיועד בעיקר לאירועי רכיבה על אופניים |
המדינה המארחת > הערכות המדינה המארחת

בשל היות תחרות זו, ה-13 במספרה ומוטו התחרות בשנה זו הוא "#Discover" (#גלה) הוחלט על ידי רשות השידור הבולגרית לקיים 13 אירועים של זמרים צעירים ואמנים מפורסמים אחרים ב-13 ערים בבולגריה (ביניהם בלוגראדצ'יק, וליקו טרנובו וסופיה), אירועים אלו כוללים כמה מנציגי בולגריה בתחרות והזוכה האיטלקי מהשנה הקודמת.
בנוסף החל מהשנה הקודמת, הזמר שהתחרה בשנה הקודמת ומדינתו מארחת בשנה זו משחרר שיר תחת שם הסלוגן של התחרות, בשנה זו ב-26 בספטמבר 2015 הוציאה קריסיה (מקום 2 ב-2014) את השיר "#Discover" שמשמש כשיר הנושא בתחרות.
רשות השידור הבולגרית גייסה נותני חסות לתחרות, בין נותני החסות ערוץ הטלוויזיה הפרטי BTV, הממשלה הבולגרית וחברת התעופה הבולגרית בולגריה אייר.
ב-12 באוקטובר החלו בהפתעה להימכר כרטיסים להופעה שהאולם נחלק לשישה אזורים.
האזור הראשון הוא אזור העמידה-קדמת הבמה והמקום שבו מצלמים את הקהל אזור זה הוא לא למכירה ושמור לבתי ספר מהעיר סופיה.
האזורים השני והשלישי ב-40 ו-45 לב הם ישיבה בסוף האזורים המקיפים את האולם (ראו במפת הגושים).
האזורים הרביעי והחמישי ב-50 ו-60 לב הם ישיבה במקומות טובים יחסית בגושים.
והאזור השישי הוא אזור ה-VIP שנמכר כולו בשלוש שעות וממוקם באמצע גוש A ומחירו 80 לב.

אך ב-12 בנובמבר 2015 קיבלו כל רוכשי הכרטיסים לאזור 6, אזור ה-VIP הודעה שהאזור בוטל וכספם יוחזר אך אם הם מעוניינים הם יכולים לקבל כרטיסים אחרים בחינם להופעה באזור הרביעי.
ב-14 באוקטובר הוכרז שהמעברונים בין שיר לשיר ("הגלויות" בשמם הנפוץ) עקבו אחר הרפתקאותיהם של שלושה בני נוער שנסעו ברחבי בולגריה. הם טיילו עם מגוון רחב של כלי רכב, ובקרו במקומות רבים, בתחילת הגלויה שלושת בני הנוער קבלו השראה למסעותיהם מהמשתתף שעומד להופיע שמראה להם אתר מפורסם בארצו, את מסעם הם יתעדו באמצעות סלפי.
ב-21 באוקטובר הוכרז שפולי ג'נובה שייצגה את בולגריה באירוויזיון 2011 תהיה מנחת התחרות לאחר שנבחנו רבים מנציגי בולגריה באירוויזיון לשעבר ומפורסמים ממוצא בולגרי.
זוהי הפעם הראשונה בה משתתף אירוויזיון בעבר מנחה את התחרות.
ב-23 באוקטובר הוכרז שהאולם הרב תכליתי "הארמון התרבותי הלאומי" (או NDK) שיכול להכיל 3,800 מקומות יארח את טקס קבלת הפנים המסורתי למשלחות ב-15 בנובמבר, מנחת האירוע הייתה יואנה דרגנבה שייצגה את בולגריה באירוויזיון 2008 והטקס התקיים שם בין השעות 20:30-22:00 אך לאחר פיגועי נובמבר 2015 בפריז הוכרז על ידי הממשלה הבולגרית על ימי אבל שהובילו לדחיית טקס קבלת הפנים ל-17 בנובמבר ב-20:45 אך סדר הופעה הוכרז בתאריך המקורי בטקס קצר בהשתתפות יואנה וכל הזמרים המתחרים.
כמו כן הוכרז בטקס שהפסקות לפרסומות יהיו אחרי אוסטרליה (השיר השישי) ואוקראינה (השיר השנים עשר).
כמו בשנה הקודמת גם בשנה זו הוכרז שסדר העלייה לבמה בחזרות נקבע מראש ולא קשור לסדר שיקבע ב-15 בנובמבר, דבר זה נעשה כדי שתהיה הערכות מוקדמת מתאימה מספיק זמן מראש.
סדר החזרות בשנה זו הוא: ביום הראשון עלו על הבמה אלבניה, ארמניה, מלטה, בלארוס, בולגריה, גאורגיה, אירלנד, איטליה ומקדוניה - ההפסקה תהיה בין בלארוס לבולגריה וביום השני עלו אוסטרליה, מונטנגרו, הולנד, רוסיה, סן מרינו, סרביה, סלובניה, אוקראינה - ההפסקה הייתה בין רוסיה לסן מרינו.
בימים השלישי והרביעי יופיעו המשתתפים לחזרה שנייה בסדר הפוך (מקדוניה שהייתה אחרונה ביום הראשון עלתה כראשונה ביום השלישי).
המדינה המארחת > הכרזות מיוחדות

אוסטרליה ואירלנד הצטרפו לתחרות בפעם הראשונה, אירלנד דרך רשות השידור דוברת האירית לאחר התעניינות גם בשנה שלפני ואוסטרליה לאחר הצטרפותה לאירוויזיון 2015 כמתחרה ולאחר שנשלחה להם הזמנה בעקבות השידור הקבוע של התחרות בשנים קודמות.
אוסטרליה בהמשך למדיניותה לשלוח שמות גדולים שלחה שיר של דלתא גודרם, וסלובניה שלחה שיר של המפיק הגדול ביותר בסלובניה ראאי.
בנוסף בשנה זו הוכרז על ידי איגוד השידור האירופי שסן מרינו ואוסטרליה יצביעו בהצבעת שופטים בלבד עקב שעת השידור באוסטרליה שלדעת רשות השידור האוסטרלית אינו מתאים לפתיחת הצבעת קהל (4:30-7:00 בבוקר בערך) וסן מרינו עקב כך שכל המספרים שם הם מספרים איטלקיים ולכן הדבר בלתי אפשרי.
בשנה זו, גרמניה תשדר לראשונה את התחרות בשידור חי באתר האירוויזיון הגרמני הרשמי (eurovision.de) דבר שהפתיע רבים בשל העובדה שגרמניה לא השתתפה בתחרות מעולם והייתה כמעט משתתפת 4 פעמים.
בנוסף לשידור, רשות השידור הגרמנית החלה מעדכנת באתרה על חדשות מהתחרות והעלתה סיקור על המתחרים.
המדינה המארחת > אירועים חריגים

ה-EBU החליטו שהחל מ-2016 התחרות תעבור לניהול בנושא יחסי ציבור על ידי חברה מסחרית, לאחר שחברה כזו נהלה את התחרות בשנים 2011–2012 ללא הצלחה יתרה במספר המדינות. משמעות הדבר היא פיטורו של הצוות הנוכחי החל מהתחרות הבאה, דבר זה נעשה בסוג של מחטף וללא הודעה מוקדמת וגרם לאי נוחות למפוטרים ולצופי אירוויזיון הילדים העוקבים בעיקר בטוויטר. אך לאחר שהמכרז התפרסם, יש הטוענים שהוא מכור לאותה חברה שניהלה את התחרות בשנים 2011–2012 והחברה היא חברה ההולנדית שראשיה מקורבים לאיגוד השידור האירופי.
קייט לוקט, ראש צוות יחסי הציבור שיפוטר בתחרות הבאה התלוננה על כך ל-EBU ובעמוד הפייסבוק של מנהל החברה ההולנדית.
דבר שגרם לפיטוריה המידיים שגרמו לתרעומת בקרב הצופים ולעמודי פייסבוק וטוויטר פחות פעילים
מדינות משתתפות

| סדר | מדינה | שפה | זמר | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | סרביה סרביה | סרבית | לנה סטאמאנוביץ' | "Ленина песма" | השיר של לנה | 7 | 79 |
| 2 | גאורגיה גאורגיה | גאורגית | ליזי & טאקו & אלנה & דטה (להקת וירוס) | "გაბედე" | להעיז | 10 | 51 |

| 3 | סלובניה סלובניה | אנגלית, סלובנית | לינה קודוזוביץ' | "Prva ljubezen" | אהבה ראשונה | 3 | 112 |
| 4 | איטליה איטליה | איטלקית | קיארה ומרטינה סכרפארי | "Viva" | יחי | 16 | 34 |
| 5 | הולנד הולנד | אנגלית, הולנדית | שליסה ואן דר לאאן | "Million Lights" | מיליון אורות | 15 | 35 |
| 6 | אוסטרליה אוסטרליה | אנגלית | בלה פייג' | "My Girls" | החברות שלי | 8 | 64 |
| 7 | אירלנד אירלנד | אירית | איימי בנקס | "Réalta na Mara" | כוכב הים | 12 | 36 |
| 8 | רוסיה רוסיה | אנגלית, רוסית | מיכאיל (מישה) סמירנוב | "Мечта" | חלום לעתיד | 6 | 80 |

| 9 | מקדוניה מקדוניה | מקדונית | איוואנה פטקובסקה ומגדלנה אלכסובסקה | "Плетенка" | צמה | 17 | 26 |
| 10 | בלארוס בלארוס | אנגלית, רוסית | רוסלן אסלנוב | "Magic" | כישוף | 4 | 105 |

| 11 | ארמניה ארמניה | אנגלית, ארמנית | מיכאל (מיקה) ורוסיאן | "Love" | אהבה | 2 | 176 |
| 12 | אוקראינה אוקראינה | אוקראינית, אנגלית | אנה טרינצ'ר | "Почны з себе" | אתחיל עם עצמך | 11 | 38 |
| 13 | בולגריה בולגריה | בולגרית | איוואן סטוינוב וגבריאלה יורדנובה | "Цветът на надеждата" | צבע התקווה | 9 | 62 |
| 14 | סן מרינו סן מרינו | איטלקית, אנגלית | קמילה איסמאילובה | "Mirror" | מראה | 14 | 36 |

| 15 | מלטה מלטה | אנגלית | דסטיני צ'וקוניארה | "Not My Soul" | לא הנשמה שלי | 1 | 185 |
| 16 | אלבניה אלבניה | אלבנית | מישלה ראפו | "Dambaje" | דָמבַיֵה | 5 | 93 |
| 17 | מונטנגרו מונטנגרו | מונטנגרית | יאנה מירקוביץ' | "Олуја" | סוּפָה | 13 | 36 |
מדינות אחרות

אוסטריה אוסטריה - ב-10 בינואר 2015, רשות השידור האוסטרית, ORF, הודיעה כי אוסטריה לא תעשה את הופעת הבכורה שלה בתחרות אירוויזיון הילדים 2015.
הממלכה המאוחדת בריטניה - ב-17 במרץ 2015, רשות השידור הבריטית, ITV, אישרה כי בריטניה לא תיקח חלק בתחרות אירוויזיון הילדים 2015.
הונגריה הונגריה - בתחילת ספטמבר 2015 הודיעו גורמים מאיגוד השידור האירופי ובכללם קייט לוקט וולדיסלב יעקובלב שהונגריה לא תשתתף באירוויזיון הילדים 2015 אבל נכון לזמן ההודעה, הונגריה אישרה את השתתפותה באירוויזיון הילדים 2016.
לטביה לטביה - ב-16 במרץ 2015, אושר כי לטביה לא תיקח חלק בתחרות אירוויזיון הילדים 2015.
צ'כיה צ'כיה - ב-19 במרץ 2015, רשות השידור הצ'כית, ČT, הודיעה כי צ'כיה לא תעשה את הופעת הבכורה שלה בתחרות אירוויזיון הילדים 2015.
קפריסין קפריסין - רשות השידור הקפריסאית CyBC הודיעה על פרישה בשנה זו בשל בעיות כלכליות אך נציגת איגוד השידור האירופי בנושא אירוויזיון הילדים ברשתות החברתיות קייט לוקט הודיעה שהם מנהלים מגעים עם גוף שידור קפריסאי אחר.
קרואטיה קרואטיה - רשות השידור הקרואטית HRT הודיעה שקרואטיה לא תשתתף בשל זו בין היתר בשל המקום האחרון שלהם בשנה שלפני אך בסוף אוגוסט, רשות השידור הקרואטית החליטה לדון שוב בנושא, אך הם הגיעו לאותה החלטה.
רומניה רומניה - ב-2 באוגוסט 2014, רשות השידור הרומנית, TVR, הודיעה כי היא לא תחזור לתחרות אירוויזיון הילדים 2014, אך היא מקווה שרומניה תוכל לחזור לתחרות אירוויזיון הילדים 2015.
שוודיה שוודיה - בשל שינויים בערוץ הילדים שבבעלותם הרשות השידור השוודית SVT פרשה מאירוויזיון הילדים בשנה זו תוך הבטחה לחזור בשנת 2016 אך שוודיה ככל הנראה תתחרה אם המגעים בין איגוד השידור האירופי לערוץ המסחרי TV4 יבשילו אך מגעים אלו לא נשאו פרי.
מדינות אחרות > מדינות מחוץ לאיגוד השידור האירופי

אוסטרליהאוסטרליה - ב-31 ביוני 2015, EBU הכריז בטוויטר שהם מזמינים גם את אוסטרליה להשתתף בתחרות בהופעה ראשונה למדינה לאחר התחרות משודרת בה באופן מסורתי, ב-7 באוקטובר 2015 אוסטרליה אישרה את השתתפותה בתחרות בתור המדינה ה-17.
מוסרי ניקוד

מסירת הניקוד לתחרות בוצעה מהקאטווק באולם התחרות שהמנחה עומדת על הבמה הגדולה מאחוריהם.
חבר שיפוט המורכב מילדים - מוסרת הניקוד - קריסיה טודורובה נציגת בולגריה ב-2014 שסיימה במקום ה-2 והופיעה בתחרות זו
סרביה סרביה - דוניה יליציץ'-זמרת סרבית בת-13, נציגת סרביה בשנה העוקבת
גאורגיה גאורגיה - ליזי ג'אפריזה (ליזי פופ) נציגת גאורגיה ב-2014 שסיימה במקום ה-11, מנחת התחרות ב-2017.
סלובניה סלובניה - ניקולה פטק
איטליה איטליה - וינזנזו קאנטיולו נציג איטליה ב-2014 שזכה במקום ה-1 ויופיע בתחרות זו
הולנד הולנד - ג'וליה ואן ברגן נציגת הולנד ב-2014 שסיימה במקום ה-8
אוסטרליה אוסטרליה - אלי בלאקוול בת ה-15
אירלנד אירלנד - אנה בנקס-אחותה התאומה של איימי שייצגה את אירלנד בשנה זו בת-13 ובהמשך כותבת השיר האירי לאירוויזיון הילדים 2019
רוסיה רוסיה - סופיה דולגנובה-זמרת, שחקנית ומנחת טלוויזיה
מקדוניה מקדוניה - אלכסנדריה קליובסקי
בלארוס בלארוס - ולריה דרובישאושקיה בת ה-11
ארמניה ארמניה - אליזבת דניאליאן נציגת ארמניה בשנה שעברה שסיימה במקום השלישי
אוקראינה אוקראינה - סופיה קוטצ'נקו נציגת אוקראינה ב-2014 כחלק משלישית "סימפו-ניק" שסיימו במקום ה-6
בולגריה בולגריה - ולדימיר פטקוב
סן מרינו סן מרינו - אריאנה יולבי נציגת סן מרינו ב-2014 כחלק מלהקת "סוכריות המנטה" שסיימו במקום ה-15
מלטה מלטה - פדריקה פלצון נציגת מלטה ב-2014 שסיימה במקום ה-4
אלבניה אלבניה - מז'דה ב'גאדה
מונטנגרו מונטנגרו - לילה ווליץ' נציגת מונטנגרו ב-2014 ביחד עם מאשה ווידינוביץ' שביחד הן סיימו במקום ה-14
הערות שוליים

↑  https://www.youtube.com/watch?v=Dd__52V0fj4 גרסת הסטודיו לשיר #Discover
↑  http://www.junioreurovision.tv/save-files/resizes/ba/77/d3/4a/30/13/18/a5/f8/4d/97/be/51/52/11/83/12164379_937759329603204_1482702859_o.jpg מפת הגושים באולם
↑  פרשה אחרי פרסום הרשימה/מגעים אחרונים שנכשלו
↑  http://www.aftonbladet.se/nojesbladet/article21625485.ab פרסום על הנושא באתר אפטונבלדט השוודי
↑  השיר מכיל גם איטלקית
↑  בדה וויס ילדים אוסטרליה שבו סיימה במקום השני היא הופיעה תחת השם בלה יוססקי
↑  אומנם התרגום המדיוק הוא הבנות שלי אבל זהו סלנג בהתייחסות לחברות שלה ולכן התרגום המתאים הוא החברות שלי
↑  השיר מכיל מילים גם בשפה הלטינית
↑  המשפט האחרון בשיר בשפה האנגלית
↑  במקור רק גבריאלה הייתה אמורה לשיר בשל זכייתה בקדם הבולגרי אך בעקבות העובדה שאיוואן שהיה במקום השני זכה להצלחה בקהל הוחלט שגם הוא יקבל חלק מהשיר
↑  אזרחית רוסיה,ללא קשר לסן מרינו למעט ביקור שם.
↑  השיר מכיל מילים גם בשפות איטלקית, אנגלית, גרמנית,סרבו-קרואטית, ספרדית, צרפתית ו-טורקית
↑  http://oikotimes.com/2014/08/02/romania-turns-down-malta-but-keeps-an-open-door/
↑  באולם היו שתי עמדות בקאטווק שכאשר בצד אחד יש הצבעה ובצד השני המגיש הקודם יורד והבא עולה
↑  אוסטרלית ממוצא בולגרי
אנדראה אנדרס

| --- | --- |
אין תמונה חופשית
 לידה:  10 במאי 1975 (בת 49) מדיסון, ויסקונסין ארצות הברית
 מדינה:  ארצות הברית 
 תקופת הפעילות:  מ-1999 
 מקום לימודים:  אוניברסיטת ויסקונסין-סטיבנס פוינט (1997)  אוניברסיטת ראטגרס (2001)  תיכון דפורסט (1993) 
 בן או בת זוג:  מאט לה-בלאנק (2006–2014) 
 פרופיל ב-IMDb
 
אנדראה אנדרס (באנגלית: Andrea Anders, נולדה ב-10 במאי 1975) היא שחקנית אמריקאית אשר ידועה בעיקר בשל תפקידה בסיטקום של NBC "ג'ואי" בתור אלכס ובסיטקום של CBS "הכיתה".
ביוגרפיה

אנדרס נולדה במדיסון, ויסקונסין, ארצות הברית וגדלה בעיר דפורסט, משם עברה ללוס אנג'לס. היא למדה בתיכון האזורי של דפורסט וסיימה את לימודיה בשנת 1993. היא קיבלה תואר שני באומנות יפה מאוניברסיטת ויסקונסין-סטיבנס פוינט בשנת 1997. ב-2001 היא קיבלה מאסטר באומנות יפה מאוניברסיטת ראטגרס.
חיים אישיים

אנדרס הייתה בין השנים 2006–2014 במערכת יחסים זוגית עם מאט לה-בלאנק, אותו פגשה בצילומי הסדרה ג'ואי, בה כיכבו השניים.
פילמוגרפיה

| שנה | סרט | תפקיד | הערות |
| --- | --- | --- | --- |
| 1998 | לחיות את החיים | איליין |  |
| 2001 | חוק וסדר | אמילי הויט | הופעת אורח |
| 2003 | Spellbound |  | פיילוט |
| 2003 | אוז | דונה דג'נהרט | 5 פרקים |
| 2004 | נשים מושלמות | הת'ר | הופעת קמאו |
| 2004 | News To Me | אמה לידס | פיילוט |
| 2004 | מרוץ לאתמול | קת'י/כריס בארונסון | הופעת אורח |
| 2004–2006 | ג'ואי | אלכס | תפקיד ראשי |
| 2005 | אף פעם לא יפשיר |  |  |
| 2006–2007 | הכיתה | ניקול אלן | תפקיד ראשי |
| 2006 | לאלף את אבא | לורי | שחקנית משנה |
| 2008 | מספ7ים | רנה וינינג | הופעת אורח |
| 2008 | סקס דרייב | ברנדי | שחקנית משנה |
| 2009–2010 | אי אפשר בלי טד | לינדה | תפקיד ראשי |
| 2011 | מר סאנשיין | אליס | תפקיד ראשי |
| 2011 | קשיחות הכרחית | לאורה | שחקנית משנה |
| 2014 | בחזרה לאפס | טריש | סרט קולנוע |
| 2014–2015 | רווק פלוס ילד | ג'ואן | 3 פרקים |
| 2014–2015 | משפחה מודרנית | אמבר לה פונטיין | 4 פרקים |
| 2016 | ללא מילים | אודרי | שחקנית אורחת |
| 2016 | זה אקדח בכיס שלך? | ג'נה קילי | סרט קולנוע |
| 2018 | שלדון הצעיר | לינדה | שני פרקים |
| 2019 | ננסי דרו והבית המסתורי | האנה גרואן | סרט קולנוע |
| 2021–הווה | קיץ אכזרי | ג'וי וואליס | תפקיד ראשי; 10 פרקים |
| 2022 | Spirited | קארי |  |
| 2023–2024 | מופע שנות ה-90 | שרי ראנק | 5 פרקים |
| TBA | How to Be a Bookie | סנדרה | סדרת טלוויזיה עתידית של HBO Max |
הערות שוליים

↑  Matt LeBlanc and longtime girlfriend Andrea Anders split after 8 years, Mail Online, ‏2015-01-07
| --- | --- |
בקרת זהויות :  BnF: cb150370512 (data)  GND: 1294056867  ISNI: 0000 0000 0884 8146  LCCN: no2019165578  MusicBrainz: 259871bb-41d8-4f1e-bc57-daa329a467fa  VIAF: 292752   WorldCat (עם VIAF): 292752
אנ'לין מק'קורד

| --- | --- |

מק'קורד ביולי 2022
 לידה:  16 ביולי 1987 (בת 37) אטלנטה, ג'ורג'יה, ארצות הברית
 מדינה:  ארצות הברית 
 תקופת הפעילות:  מ-2002
 http://theannalynnemccord.com/
 פרופיל ב-IMDb
 
מקורד מבקרת בבסיס צה"ל בישראל.
אנ'לין מק'קורד (באנגלית: AnnaLynne McCord; נולדה ב-16 ביולי 1987) היא שחקנית, דוגמנית ואקטיביסטית אמריקאית, ידועה בעיקר בשל דמותה של עדן לורד בסדרת הטלוויזיה "ניפ/טאק" ברשת FX Networks, וכן בשל תפקידה כנעמי קלארק בסדרת הנוער "90210" ברשת The CW.
ביוגרפיה

מק'קורד נולדה באטלנטה, ג'ורג'יה, בתו של דייוויד מק'קורד, כומר נוצרי. יש לה שתי אחיות, רייצ'ל ואנג'ל. היא למדה בחינוך ביתי אצל אימה, שרי מק'קורד, עד לגיל 15, עד כאשר הצטרפה לסוכנות הדוגמנות "וילמינה מודלס". דגמנה בין היתר לחברת "אסתי לאודר" ולמגזין "סוונטין".